16. Forslag til lokalplan nr. 410 Udvidelse af erhvervsområdet ved Kappa i [adresse] (Åben)
Tidl. politisk behandling
Forventet sagsgang
PU, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 410 Udvidelse af erhvervsområdet ved 
Kappa i [adresse]”. Planforslaget fremlægges efterfølgende i offentlig høring. 
Lokalplanområdet, der har et areal på ca. 7 ha, ligger nord for Kappa i det eksisterende erhvervsområde i 
[adresse] og afgrænses mod nord og øst af det åbne land. Mod vest grænser lokalplanområdet op til 
virksomheden OneMed og mod syd afgrænses området af Kappa. Øst for lokalplanområdet, mellem 
erhvervsområdet og motorvej E45, ligger flere anlæg til fritidsaktiviteter, herunder en skydebane, en 
knallert-/motocrossbane samt en hundetræningsbane.
Lokalplanområdet omfatter en del af lokalplan nr. 354, der blev vedtaget i 2018. Med vedtagelsen af denne 
lokalplan aflyses og erstattes denne del af lokalplan nr. 354.
Formålet med lokalplanen er at give en virksomhed mulighed for at lokalisere sig i området samt at give 
mulighed for at etablere et anlæg til fritidsaktiviteter samt butik i tilknytning til virksomheden. Butikken må 
have et samlet bruttoetageareal på maksimalt 250 m², og skal lokaliseres i tilknytning til virksomhedens e-
handelsaktiviteter og lagerfaciliteter.
Lokalplanen er udarbejdet med henblik på at give den konkrete virksomhed mulighed for at opføre nye 
lokaler i et område, der kun delvist er omfattet af en eksisterende lokalplan.
I lokalplanen udlægges desuden et areal til en ny vej og plads til tekniske anlæg som fx regnvandsbassin i 
den østlige del af området.
VURDERING
Lokalplanen er i overensstemmelse med Kommuneplan 2021-32. Lokalplanområdet ligger inden for de to 
rammeområder 5.ER.5 og 5.ER.6. Der er mulighed for butikker i rammeområde 5.ER.5 der dækker den 
sydlige del af lokalplanområdet, nærmest Kappa.
Lokalplanen omfatter et mindre område i det samlede erhvervsområde og viderefører størstedelen af de 
bestemmelser, der er i lokalplan nr. 354 for erhvervsområdet ved Kappa. Dog giver lokalplanen kun 
mulighed for at opføre byggeri med en højde på 15 meter i modsætning til 25 meter i området for lokalplan 
nr. 354. 
ØKONOMI
Vedtagelse af lokalplanen medfører ikke direkte afledte udgifter for Favrskov Kommune.
I forlængelse af lokalplanen kan der forventes udgifter til byggemodning af området, herunder arkæologiske 
undersøgelser.
Byråd
22-06-2021 19:00
Sagsnr. EMN-2021-01034
DokID: 2431309
Ofelia Jeppesen
Der kan desuden forventes en indtægt fra salg af arealet, som er kommunalt ejet. Der vil blive fremlagt en 
separat sag herom til politisk behandling.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til seks uger. 
Høringsperiodens længde på seks uger anbefales fastlagt med udgangspunkt i, at der er tale om et mindre 
område til en enkelt virksomhed, hvorved høringsfrist kan fastlægges til fire uger, jf. planlovens § 24, stk. 
5. 
Høringsfristen 
udvides 
med 
to 
uger, 
idet 
høringsperioden 
foregår 
med 
tilknytning 
til 
sommerferieperioden.
INDSTILLING
Direktøren for Teknik og Miljø indstiller til Byrådet: 
1.
At forslag til ”Forslag til lokalplan nr. 410 Udvidelse af erhvervsområdet i ved Kappa i [adresse]” 
godkendes og fremlægges i offentlig høring i seks uger.
BESLUTNING
Planudvalget, 1. juni 2021
Fraværende: Ingen
Indstilles godkendt.
Økonomiudvalget, 15. juni 2021:
Fraværende: Ingen
Indstilles godkendt med den tilføjelse, at lokalplanområdet udvides mod nord med ca. 9.000 m2, så 
områdets 
nordlige 
afgrænsning 
forløber 
parallelt 
med 
Kappa. 
Lokalplanforslaget 
tilrettes 
i 
overensstemmelse hermed, så det kan indgå i Byrådets behandling af sagen 22. juni 2021. 
Byråd, 22. juni 2021:
Fraværende: Ingen
Godkendt. 
Bilag
1.
Forslag til lokalplan nr. 410 Udvidelse af erhvervsområdet ved Kappa i [adresse] (2453555)
